[{"text_idx": "#000003", "text": "Enmigrado kaj kunfluo de homaj valoroj"}, {"text_idx": "#000004", "text": "Situo de Italujo en Eu\u0306ropo"}, {"text_idx": "#000005", "text": "Italujo estas lando en suda Eu\u0306ropo, najbaro de Francujo, Svislando, Au\u0306strujo kaj Slovenujo. G\u0302i estas membro de Eu\u0306ropa Unio ekde 1958 kaj apartenas al la S\u0302engena zono. Kaze de dubo, kontrolu c\u0302e itala konsulejo au\u0306 ministrejo pri eksterlandaj aferoj de via lando, c\u0302u vi bezonas vizon por eniri Italujon."}, {"text_idx": "#000006", "text": "Italujo havas c\u0302irkau\u0306 60 milionojn da log\u0302antoj, kaj grandas c\u0302irkau\u0306 300-mil km2. G\u0302ia c\u0302efurbo estas Romo."}, {"text_idx": "#000007", "text": "En Italujo regas c\u0302efe mediteranea klimato en areoj proksimaj de la marbordo, kaj pli malvarma klimato en montaraj areoj.Somere en Torino la temperaturo varias kutime inter 16\u00b0C kaj 27\u00b0C, sed foje povos altig\u0302i g\u0302is 34\u00b0C."}, {"text_idx": "#000008", "text": "La oficiala lingvo estas la itala."}, {"text_idx": "#000009", "text": "En Italujo oni uzas eu\u0306rojn (EUR, \u20ac). Moneroj: 1, 2, 5, 10, 20, 50 cendoj; 1 kaj 2 euroj. Biletoj: 5, 10, 20, 50, 100, 200, 500 eu\u0306roj. Biletoj pli grandaj ol 50 \u20ac estas malofte uzataj; povas esti, ke vendejo ne akceptos ilin, simple pro tio, ke ili ne havas sufic\u0302e da mono en la kaso por redoni al vi. Eblas s\u0302ang\u0302i monon en flughavenoj, grandaj stacidomoj, bankoj kaj mons\u0302ang\u0302ejoj. Preskau\u0306 c\u0302iuj vendejoj, restoracioj kaj hoteloj ebligas pagi per karto."}, {"text_idx": "#000011", "text": "Kutime kranakvo en Italujo estas trinkebla, se oni ne atentigas pri la malo (netrinkebla akvo: \u201cacqua non potabile\u201c).En vendejoj eblas ac\u0302eti mineralan akvon sengasan (\u201cnaturale\u201c) kaj gasan (\u201cfrizzante\u201c)."}, {"text_idx": "#000012", "text": "Multaj vendejoj estas fermitaj sabate kaj dimanc\u0302e, kaj dum la tagmang\u0302a pau\u0306zo inter la 12:00 kaj la 15:00. Tamen grandaj superbazaroj estas kutime malfermitaj c\u0302iutage senpau\u0306ze."}, {"text_idx": "#000013", "text": "La internacia prefikso por telefoni al Italujo el eksterlando estas +39."}, {"text_idx": "#000014", "text": "La elektra tensio estas 230-volta. La elektraj kontaktiloj estas P10."}, {"text_idx": "#000015", "text": "La urg\u0302a telefonnumero (polico, fajrobrigado, medicina helpo) estas 112."}, {"text_idx": "#000016", "text": "GazetaroPor la gazetaroLa 108-a UK en la gazetaro"}]